விண்ணிலிருந்து கோமகன

விண்ணிலிருந்து கோமகன பவித்திரா ். ! அன்புடை அக்காமாரே! அறிவுடை அண்ணாமாரே! அழகுதமிழ் பேசுகின்ற இளையதம்பி தங்கைகளே! ! இன்புறு ஈழத்தாய் இனிதே ஈன்றெடுத்த ! எழில்மிகு தமிழினமாய்ப் புவிதனில் வந்துதித்தோம்! தன்புக ழோங்கிடத் தலைவனொடு துணையெனத் ! தகைசார் வீரரைத் தந்தளித்த தமிழன்னை ! அன்னவரிற் சிலபேரைச் சிலகால விடுமுறைக்காய் ! அனுப்பினள் ஆண்டவன் திருவடி நிழலிற்கே! ! ! இவர்களுடன் இளையோனும் இங்கிதமாய் இணைந்துள்ளேன் ! ஏற்றகல்வி தொழில்நுட்பம் எல்லையிலாப் போர்க்கலைகள், ! கவின்மிகு கவித்துவம் கணக்கிலாக் கலைஞானம் ! கடமை கண்ணியம் கட்டுப்பாடு நல்லொழுக்கம் ! இவையாவும் இவ்விடத்தே இயல்பாய் இழையோடி ! இணையற்ற சோதரர்பால் இசைந்திருக் கையிலே ! அவர்களின் தம்பியென அன்பனாக நானொருவன் ! ஆதரவு பெற்றிங்கு ஆனந்தமாய் வாழ்கின்றேன். ! ! விதைகளா யாகிய வீரரிவரிற் பலரங்கே ! விருட்சமென வளர்தற்காய் விடைபெற்று வந்துள்ளார்! கதையல்ல சோதரரே கற்பனையும் இவையல்ல ! கடமைகள் இவர்க்கிங்கு கணிசமாய் முடிந்திடவே ! உதயமாகும் தமிழீழம் செப்பனிடப் புறப்பட்டார் ! உத்தமர்தம் மகத்துவத்தை ஊர்சென் றறிவீரே! ! இதமான வாழ்வியல் இன்பங்கள் துறந்து ! இளையோன் யானும் விரைந்தங்கு பிறந்திடுவேன்! ! ! பிறக்கமுன் சிலவார்த்தை பிரியமான சோதரரே! ! பிரதாபம் பேசுகின்றான் பின்னவன் இவனென்றே ! சிறந்தவும் சிந்தையில் சிறிதேனும் எண்ணிடாதீர் ! சிந்தனைக்கு நான்வழங்கும் சீரியவா சகங்கள் ! மறம்நிறை மக்கள்நாம் மாண்புடை யினமென ! மயிர்நீப்பின் உயிர்வாழாக் கவரிமா னொத்தரென ! இறையவன் உலகிதில் ஈங்கிவர் இயம்புகின்றார்! ! ஈடில்லாப் புகழ்தனில் இலங்கிட வாழ்த்துகின்றார்! ! ! தாயகம் துறந்தங்கு சீவிதம் புரிபவ, ! தம்பியென் சொற்களைச் சற்றுநீர் செவிமடுப்பீர்! ! மாயையில் மூழ்கிடும் மானிடர் சிலராங்கே ! மறக்கவும் துறக்கவும் துணிந்தனர் தமிழ்தனை ! சேயிடை செந்தமிழ் நாவதனைத் துண்டித்தே ! சிறப்பென ஆங்கிலம் மட்டுமே புகுத்துகிறார்! ! காயதனை உண்ணுகின்றார்! கனிதனைப் புறக்கணித்தார்! ! கற்கண்டா யூட்டிடுவீர் தமிழமுதை மழலைகட்கே! ! ! கல்விதனை மேன்மையுறக் கற்றுவரும் உமக்கங்கு ! கடல்போற் பொறுப்புக்கள் கட்டாயம் உண்டன்றோ?! செல்வம் கொழிக்கின்ற சீரான தேசமென்றே ! செகத்தினில் மாந்தரெலாம் செப்பியே வியந்திட ! பல்கலையும் பயின்றே பக்குவமா யுமதறிவைப் ! பாங்குடனே நம்நாட்டு விருத்திக்காய்ப் புகுத்திடுவீர்! ! எல்லையிலாப் பெருமையுடன் எம்தாயார் விளங்கிடவே ! இரவுபகல் விழித்திருந்து ஏற்றமுடன் உழைத்திடுவீர்! ! சமத்துவம் பேணிடுவீர்! சமரசம் காத்திடுவீர்! ! தார்மீக சமுதாயம் தழைத்திட விழைந்திடுவீர்! ! அமைதியொடு ஆக்கம், அன்புடமை, அறிவுடமை ! அணிகளாய்க் கொண்ட புதியயுகம் படைத்திடுவீர்! ! இமயமென நான்கொண்ட இலட்சியங்கள் நிறைவேற! இங்கிருந்து வேகமாக உங்களுடன் இணைந்திடுவேன்! தமிழீழ அன்னையவள் தாள்பணியும் திருநாள் ! தனயன் எந்தனுக்கும் தொலைவில் இல்லையே! ! ! (உலகத்தமிழர் மாணவர் அமைப்பிற் சேவையாற்றி, 1999ம் ஆண்டு மார்கழித் திங்கள் பதின்மூன்றாம் நாள் இறைவன் தாள்பற்றிய திருநிறை செல்வன் கோமகன் அவர்களின் மாணவர் சமுதாயத்தை நோக்கிய கூற்றாக இப்பாடல் அமைகிறது.)